Аԥсны ахада АШәМ аусзуҩцәа Аиааира амш рыдиныҳәалеит
16:00 27.09.2023 (ирҿыцуп: 16:09 27.09.2023)
© Foto / Пресс-служба президента АбхазииПрезидент Абхазии поздравил сотрудников СГБ с Днем Победы
© Foto / Пресс-служба президента Абхазии
Цәыббра 30 рзы Аԥсны жәлар иазгәарҭоит аибашьраҿы игаз Аиааира амш 30 шықәса ахыҵра.
АҞӘА, цәыббра 27 – Sputnik. Аԥсны ахада Аслан Бжьаниа Ашәарҭадаратә Маҵзура аусзуҩцәа – аоперативтә уснагӡатәқәа рымҩангаҩцәа, аҷыдаратә Центр алахәылацәа Аиааира Амш рыдиныҳәалеит.
Аҳәынҭқарра ахада иҳәеит арҭ амшқәа рзы ишыргәаладыршәо змаҵзуратә уалԥшьа назыгӡоз, иҭахаз аусбарҭа аусзуҩцәа.
"Атәылауаа ршәарҭадара аиҿкаара, Аԥсны аконституциатә шьақәгылара ахьчара – аҳәынҭқарра ашәарҭадаратә система акомпонент хадақәа иреиуоуп. Исҳәар сылшоит шәнапы иану аусқәа қәҿиарала инашәыгӡоит ҳәа", – иҳәеит Бжьаниа.
Ахада иазгәеиҭеит арҭ аусбарҭақәа русзуҩцәа рыпрофессионализм, рҭакԥхықәра ҳаракы, разыҟаҵара бзиа, ирзеиӷьеишьеит агәабзиареи ақәҿиарақәеи.